A lo postrero, Rafael tornamos al entamu. La oficilidá ye a la llingua como Picasso a la pintura. Hai un enantes y un depués. Enantes ún nun pue dirixíse a les alministraciones nasturianu porque nun-y respuenden. Les lleis de mediu pelu, tamos viéndolo nAsturies, nun sirven un res si non se recueyen los derechos que dicen protexer nes lleis fundamentales (Constitución y Estatutu… o meyor, sólo Estatutu, porque la Constitución diz que todas las lenguas serán oficiales en sus respectivas comunidades y no podrían ser y toos persabemos la diferencia ente emplegar el futuru o el condicional… esto ye.. ta incumpliéndose la Constitución y lestatutu asturianu ye inconstitucional dendel momentu que reconoz al asturianu como llingua). Depués de la oficialidá, cuando ún se relaciona nAsturianu con cualaquier alministración, tienen la obligación datendelu, ya inclusu de contesta-y nasturianu. Nun fai falta que recuerde lo que supón eso. Lasturianu tien validez. Enantes non. Y pa qué va naide a emplegar una llingua que nun tien validez oficial, llegal, alministrativa… Sólo por cuestiones romántiques… ¡Porque por otra cosa….!  Asina que cuando daquién diz: puen facese coses ensin oficialidá miente. Nun se si consciente o inconscientemente, o porque quier dase esperances… (pa nun desesperar). Pero la verdá ye quensin oficialidá nun se puen dar pasos, porque naide nun obliga al emplegu de la toponimia que sapreba na Xunta de Toponimia. Los periódicos y los demás medios de comunicación van siguir emplegando la que-yos pete (si lasturianu fora oficial nun sedría asina) y la xente que tien la mala suerte de tener fíos estudiando en zones onde los pás y los mayestros tan a la escontra de lo asturiano nun van poer escoyer la llingua. Y por supuesto, tolos esfuerzos que se fain en primaria van siguir perdiéndose na secundaria, cuando los rapazos se dan cuenta (que de tontos nun tienen un res) de quensin oficialidá, estudiar lasturianu ye perder el tiempu… Por eso me paez tan grave esi discursu (llamémoslu posibilista o chiripitifláuticu, que lo del nomatu ye igual) que fala de que se puen dar pasos ensin oficialidá. Pero, bono, nun hai como engañase a ún mesmu pa vivir más cómodu…  Salu2